text: كرات مربى الجزر
text: #000003
text: · نضع الجزر مع السكر والماء بوعاءعلى النار ونتركهم حوالي عشرون دقيقة لكي يغلي .
text: #000006
text: · الان نضيف عصرة الليمونة والبشرة اللي اخترناها(اما بشرة ليمون اوبرتقال) بتعطي نكهة كتير لذيذة مع القرفة بالكمية اللي بتحبيها دون الاكثار منها لانها فقط يجب وضعها بشكل خفيف حتى تعطي نكهة صغيرة دون ان تغلب طعمتها على طعمة الجزر و نترك الخليط على النار عشرة دقائق فقط ثم نطفي الغاز .
text: #000007
text: · و الان نرفع الوعاء على طرف حتى يبر د قليلا لكي نقدر نعمل كرات من الخليط صغيرة و مرتبة ونرش اعلى سطحها بجوز هند مبشور وقدميها للضيوف وادعي لي ولاختي وبالهناء والعافية . ملاحظات:
text: #000008
text: ممكن تقليل السكر حسب محبة الشخص للحلو بس هذه الاكلة مربى وبالتالي الحلاوة لازم تكون على اصولها مو دلعة ممكن تجربي نصف الكمية بالعمل اذا عائلتك صغيرةحسب رغبتك
text: #000009
text: وصفات تانية ممكن تعجبك
text: #000010
text: بدي اسال عن بشر الجزر هل منبشرو خشن او ناعم و كمان لما بدنا نشكلها كرات هل لازم يكون المربى دافئ او ما في مشكلة اذا كان بارد
text: #000015
text: يا عيني .. منظرا بيشهي .. رح جربا قريباً .. يسلم إيديكي .. :zzz
text: #000017
text: هل المربى غيوثة عمل ضجة بعيلتي و بين أهلي و خواتي و حتى وصلت اخباره لعمتي و حاكتني قالتلي صحي عملتي مربى الجزر :eek , عطيني طريقته يا منى الله يرضى عليك
text: #000019
text: كتير طيب و تغير شكل و شكله حلو و ملفت , الف شكر الك للوصفة و سلامي لاختك هناء و الله يسلم ايديكي و ايديها و يخليلكم اولادك و يبارك فيهم
text: #000020
text: ان شاء الله التطبيق مظبوط :zzz
text: #000021
text: فعلا منظرها بشهي الله يسلم دياتك اكيد رح اجربها
  انا كنت ما احب المربيات وهلق صرت احبهن بس ما في هون(الامارات) حدا يعلمني وكمان في كتير شغلات ممكن ما الاقيها
  هادا اكيد موجود
text: #000022
text: اختي سارونات عليكم السلام ورحمة الله وبركاته اشكرك لذوقك ومرورك على وصفتي والشكر الاكبر على هالدعوات الحلوة من حلوة اختي الصورة من تطبيق منى لوصفتي الله يجزيها الخير لاني انا ما عم يظبط معي ارسال الصور عندي مشكلة بذلك ما عم اعرفها بس نفس الشكل تماما بتطلع معي ماشاء الله عليها منى الله يحميها على شطارتها ويخليها لاولادهاطولت عليك بس الجزر ببشره خشن يعني على الطرف الاخشن من المبشرة وبالنسبة لتشكيل الكرات ما بتفرق انا بس تصبح فاترة ببدأبتشكيل الكرات مو مشكلة ما بيأثر ان كانت فاترة ولا باردة بس انا ببدا وهي دافئة منشان اخلص بسرعة بقى ومنشان لما تبرد تكون اخذت شكل الكرة النهائي فتبرد محافظة على شكلهاوشكرا لحضورك
text: #000025
text: هلا بالاخت الغالية رنا والله يسلمك اختي على دعوتك المذوقة متلك وان شاء الله بتجربيها وبتطلع لذيذة متل ما بدك وتعجبك وشكرا لمرورك وتعليقك
text: #000026
text: هلا نوارة نورتي وصفتي بوجودك اختي هالاكلة طيبة وتغيير شكل عدا عن فوائد الجزرللعيون وللبشرة يعني ضربنا عصفورين بحجر تحلينا واستفدنا ان شاء الله ويا رب تجربيها وتعجبك وشكرا لك وانصحك بتطبيق المربيات من مطبخ منى لانها كلها رائعة وتمام التمام ورح تصيري تحبي المربيات من تحت ديات منى الحلوة نصيحةومكونات اكلتي بسيطة وموجودة بكل مكان ورح تعجبك وشكرا لك مرة تانية
text: #000028
text: خليلي عينك غيوثة على الوصفة السهلة و كلامك انت كل الززوء يا ام الزوء و اللطف كله :zzz
text: #000031
text: الله يسلم ديلتك على هالوصفة كتير كتير طيب
  واكتشفت بعدين انو متل ما قلتي هادا مربى ضروري يكون في شوية قطر
  بس معلش هي اول مرة بجرب مربيات
  بس جد سهل كتير وطيب كتير والليمون عاطي نكهة كتير طيبة
text: #000036
text: جازاك الله خيرا اختي انا جربته مرتين و طلع طيب بس انا قللت كمية السكر للربع لان بالعيلة ما منحب الاشياء تكون كتير حلوة كتير حتى المربيات منحبها تكون فيها شوية حموضة
  و كمان انا غلفت كل حبة بجوز الهند يعني مو بس رشيتها و حطيتها بورق بليسيه
text: #000037